Styret har i dette året bestått av Karl Gunnar Johansson (leder), Jan Brendalsmo (nestleder), Kristin Bliksrud Aavitsland (kasserer), John Megaard (sekretær), Espen Karlsen (medlem av tidsskriftredaksjonen, Margrethe Stang, Geirr Leistad, Jileen Nadolny. Jileen Nadolny fant å måtte trekke seg i april 2006 på grunn av andre forpliktelser. Siden kasserer Kristin Aavitsland har studieopphold i København fra august 2006 til mai 2007, fungerer Jan Brendalsmo som 2. kasserer. Av styrets medlemmer står Karl Gunnar Johansson, Margrethe Stang og John Megaard på valg. Geirr Leistad har ett år igjen, mens Jan Brendalsmo, Espen Karlsen og Kristin Aavitsland har to år igjen.
Styret har hatt seks møter, og ellers hatt kontakt via email. Et stadig tilbakevendende spørsmål er hvilken funksjon foreningen skal ha. Styret mener at det nå er et større behov enn noen gang for et felles forum for middelalderforskere, bl.a. fordi Middelaldersenteret i Oslo er i ferd med å avvikles. Derfor har styret drøftet hvordan Collegium Medievale kan spille en større rolle i tiden som kommer, eventuelt i samarbeid med aktuelle institusjoner. Styret ønsker i den forbindelse å styrke interessen for foreningen. Ett virkemiddel har vært en vervekampanje blant yngre forskere og kandidater. Som en bonus har en gitt gratiseksemplarer av tidligere årganger av tidsskriftet. Dette har særlig i høst gitt et jevnt tilsig av nye medlemmer. I den forbindelse er det også styrets politikk å kunne presentere resultater fra ferske doktorander. Et annet virkemiddel som har vært å forandre opplegget for medlemsmøtene. Enkelte har funnet det upraktisk å møtes øverst i HF-bygget, bl.a. på grunn av problemer med låste dører. Derfor prøvde vi i høst et nytt møtelokale: "Klubben" i Georg Sverdrups hus (UB). Rammen for dette siste møtet var også nytt, i og med at man prøvde om et debattmøte med innledere ville trekke flere medlemmer. Resultatet så langt er meget positivt.
bespisning. På samme måte ble det i vårsemesteret holdt et godt besøkt fellesmøte i Gamlebyen i samarbeid med Fortidsminneforeningen og Gamlebyen historielag. I det nåværende styret er tidsskriftredaksjonen representert ved Espen Karlsen. Siden man ikke har vært fornøyd med samarbeidet med Pax, har en i år inngått samarbeid med Novus forlag. Novus har tilbudt seg å ta seg av register, kontingent og utsendelse. I de siste to årene har styret arrangert to dagers ekskursjoner med overnatting. I 2006 arbeidet Geirr Leistad med planer om en tilsvarende ekskursjon til Vestergøtland, med besøk i bl.a. Skara og Varnhem. På grunn av tidspress før sommeren ble denne turen utsatt til 2007.
På årsmøtet 21. februar 2006 la den svenske forskeren Anders Emanuelsson fram resultatene fra sin avhandling om "Kyrkojorden och dess ursprung". Hans resultater imøtegikk antagelsen om at vesentlige deler av kirkejorden stammet fra kongemakten. På et møte i Oslo Ladegård arrangert av Gamlebyen historielag i samarbeid med Collegium Medievale og Fortidsminneforeningen i Oslo og Akershus holdt Ole Egil Eide et høyaktuelt foredrag om Clemenskirkens alder. Spennende fordi Oslos 1000-årsjubileum i år 2000 i vesentlig grad bygger på Eides utgravninger i 1971. Det resultatet Eide nå var kommet fram til er at Clemenskirkeruinene var yngre enn han den gang hadde antatt. På møtet 29. august presenterte Karl Gunnar Johansson planen for et forskningsprosjekt som behandler riddersagaer, fornaldersagaer og "lygisøgur" under ett. Man ønsker å se disse som en samlet tradisjon, og studere dem i relasjon til håndskriftkulturen, der ulike versjoner av et verk avviker så sterkt at de nærmest kan fremstå som nye verk. På debattmøtet 28. november ble spørsmålet om "Den agrarhistoriske skole og den antropologiske tilnærming" diskutert av Hans Jacob Orning og Knut Dørum, som tidligere hadde gitt uttrykk for sterkt forskjellig syn på dette spørsmålet. Selv om det store sammenstøtet mellom innlederne uteble, ble det ikke desto mindre en svært livlig debatt, en møteform som absolutt frister til gjentagelse.